时间:2016-08-14 23:18:50 来源:德宏团结报
Hkanggong bum gaba ana(前列腺肥大症)go wa la wangan ni hta lo byin chye nga ai. Ana ndai hpe htang tsi kau na matu, kyetshop ai hte tsi lajang hkrat wa ai hta lai nna, mayu ten hta tinang madu hkamja makop na madung dik nga ai.
Hkanggong ana hpe tinang madu hkamja makop na ladat:
Lum lum makop na. Gatsi gahtet lado laman ten hta gashung gatsi hkrum nna, ali awo shang na hpe shong htang sadi sahka da na hta n-ga, ana htang dip na hkum gong n-gun shaja jat ra ai.
Dinglai hkra nmai puba ai. Nau puba ai a majo, hkum n-gun shayom shaza hkra, n-gun nsa grit yom mat nna, jit sa n-gun nrong rai jang jit hti hti wa rai chye nga ai.
Ntsin hpe shadon sharam nna lu na. Ntsin hpe shadon sharam lu yang, jit sa lam gashin jahkrang ai akyu rong nga ai, shani ten hta ntsin lo lo lu ra ai, bai nna shana ten hta ntsin loili shadon sharam lu na.
Jit nmai sharang ai. Jit nau sharang shalai jang jit shupbong kang nna,jit shupbong jit jen n-gun yom mat wa shangun, shing nrai agajong sha jit hti hti machyi ana chye byin wa ai.
Tsa chyaru hpe koi gam na. Tsa chyaru nau lu jang jit shupbong hkindai sailam bum wa nna, jit hti hti gahtet machyi shangun chye nga ai.
Majap nau jap ai lusha koi gam na. Majap nau jap ai lusha nau sha jang mayat singgat hku sai ni gapang wa shangun chye nga ai hta n-ga, pu hkye dangsho ana chye ok wa nna, hkyi chyat chyat na-du wa, jit shupbong hkindai hpe dip gamyat hkra rai nhtom, jit sa na grau yak mat wa chye nga ai.
Sadi sahka let nga pra na Sadi sahka let nga pra chye jang, jit shupbong hkindai hta sai n-gapang hkra ai hta n-ga, jit hti hti re lam hpe htang htek kau lu na.
Ten na na dung na hpe koi gam ra ai. Dung ai ten nau shana jang puhkye dangsho zon re byin wa chye ai, nsa lam hta sai ni mung gapang wa shangun nna, jit sa na yak mat wa chye nga ai.
Kan htingpa dip masop na .Shadai nsa lam gahkan hpe gahtok dip shabra yang, jit shupbong dat n-gun shabai ya akyu nga nga ai.
Mai gaja ai myit jasat hte nong e yup shat shading hkrat wa yang, Hkanggong ana byin wa na hpe hkamja awai la lu nga ai.
zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn